Document ID: /roh_data/filtered/fineweb-2-filterrobots_roh.jsonl.gz/68676

L’augment da las cifras sa declera il Secretariat da stadi per la migraziun (SEM) principialmain cun l’emprim unda da corona dal 2020. Congualà cun il medem temp da quest onn èn dapliras persunas vegnidas en Svizra e dapli persunas han bandunà la Svizra. Igl ha puspè dapli moviment suenter l’onn da pandemia.
Puspè dapli moviment suenter l'onn da pandemia
La cumpart da persunas da l’exteriur che vivan en Svizra è creschida per passa 2300 congualà cun l'onn avant. En tut vivevan tenor il SEM la fin da zercladur passa 2.1 milliuns persunas da l’ester en Svizra.
Emigradas èn 33’723 persunas. L’augment dad 8.4 % saja da declerar oravant tut cun persunas da terz stadis che hajan bandunà la Svizra.